CELEX: 62012TN0383
Language: lv
Date: 2012-08-24 00:00:00
Title: Lieta T-383/12: Prasība, kas celta 2012. gada 24. augustā — Ferienhäuser zum See /ITSB — Sunparks Groep ( “Sun Park Holidays” )

17.11.2012   
            
            
               LV
            
            
               Eiropas Savienības Oficiālais Vēstnesis
            
            
               C 355/29
            
         Prasība, kas celta 2012. gada 24. augustā — Ferienhäuser zum See/ITSB — Sunparks Groep (“Sun Park Holidays”)
   (Lieta T-383/12)
   2012/C 355/63
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Ferienhäuser zum See GmbH (Marienmünster, Vācija) (pārstāvji — M. Boden un I. Höfener, advokāti)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Sunparks Groep NV (Den Haan, Beļģija)
   
      Prasītājas prasījumi
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2012. gada 25. jūnija lēmumu lietā R 1928/2011-4;
            
         
               —
            
            
               atcelt Iebildumu nodaļas 2011. gada 25. jūlija lēmumu, un
            
         
               —
            
            
               uzdot ITSB atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: grafiska zilas, dzeltenas un melnas krāsas preču zīme “Sun Park Holidays die wohl kinderfreundlichste Art Campingurlaub zu machen!” attiecībā uz pakalpojumiem, kas ietilpst 39. un 43. klasē — Kopienas preču zīmes reģistrācijas pieteikums Nr. 9078049
   
      Iebildumu procesā pretstatītās preču zīmes vai apzīmējuma īpašniece: otra procesa ITSB Apelāciju padomē dalībniece
   
      Pretstatītā preču zīme vai apzīmējums: Kopienas grafiskas zilas un zaļas krāsas preču zīmes “Sunparks Holiday Parks” reģistrācija attiecībā uz pakalpojumiem, kas ietilpst 39., 41. un 43. klasē; Beneluksa vārdiskas preču zīmes “SUNPARK” reģistrācija Nr. 834301; Beneluksa grafiskas preču zīmes “SUNPARKS” reģistrācija Nr. 853882 un starptautiska grafiskas preču zīmes “SUNPARKS” reģistrācija Nr. 992185
   
      Iebildumu nodaļas lēmums: apmierināt iebildumus
   
      Apelāciju padomes lēmums: noraidīt apelācijas sūdzību
   
      Izvirzītie pamati: Padomes Regulas Nr.207/2009 8. panta 1. punkta b) apakšpunkta pārkāpums